[{"text_idx": "#000004", "text": "22-aastane maanteerattur Karl Patrick Lauk teenis pu\u0308hapa\u0308eval proffide konkurentsis oma karja\u0308a\u0308ri kolmanda vo\u0303idu, triumfeerides Rhone-Alpes Isere'i velotuuri viimasel, neljandal etapil. Profiklubi va\u0308rvides oli vo\u0303it Laugu jaoks esimene, nimelt liitus ta ta\u0308navuse hooaja eel Groupama-FDJ kontinentaalmeeskonnaga."}, {"text_idx": "#000005", "text": "Olgugi, et kaht varasemat profivo\u0303itu, sealhulgas tunamullusel Tour of Estonial saavutatud u\u0308ldesikohta hindab Lauk pu\u0308hapa\u0308evasest vo\u0303idust ko\u0303rgemalt, tegi mo\u0303istagi ro\u0303o\u0303mu ka UCI 2.2 kategooria velotuuri etapil teenitud vo\u0303it. \"Tuur u\u0308ldiselt oli tegelikult u\u0308pris raske. Esimesed kaks etappi otseselt nii ma\u0308gised ei olnud, aga ikkagi pa\u0308ris rasked. Pa\u0308ev enne viimast etappi oli meil pa\u0308ris korralik ma\u0308gede etapp, to\u0303usumeetreid tuli pea 3000 juurde, saime kaks-kolm ku\u0308mnekilomeetrist to\u0303usu ronida. Minu jaoks oli see ainult la\u0308bielamiste pa\u0308ev, et lihtsalt ajalimiidis finis\u030cisse saada. U\u0308pris keeruline pa\u0308ev enne viimast etappi, aga tulime ilusti ja kindlalt lo\u0303puni,\" ra\u0308a\u0308kis Lauk Vikerraadiole. \"Viimane pa\u0308ev oli juba stardist u\u0308pris na\u0308rviline, kuna tuul oli pa\u0308ris tugev. Meil oli kolm lo\u0303puringi ja ma enam-va\u0308hem teadsin seda lo\u0303puringi, sest eelmisel aastal so\u0303itsin ka seda tuuri ja etapp oli u\u0308ldjoontes sama.\""}, {"text_idx": "#000007", "text": "Eelmisel aastal profilepingu allkirjastanud Lauk jahtis sellist vo\u0303imalust juba mo\u0303nda aega. Kahel varasemal hooajal oli ta staz\u030co\u0308o\u0308riks maailma u\u0308he tippklubi Astana juures, samuti Prantsusmaa meeskonnas Fortuneo-Samsic."}, {"text_idx": "#000008", "text": "Rattur hindab kogemusi erinevalt, aga arvab, et tippso\u0303idust ja tippklubide to\u0308o\u0308stiilist aru saamiseks olid mo\u0303lemad vajalikud. \"Astanas veedetud staz\u030co\u0308o\u0308riaeg oli minu jaoks va\u0308ga hariv ja kogemusterikas. Teine aasta Prantsusmaa tiimis... ei ja\u0308a\u0308nud ko\u0303ige paremad ma\u0308lestused,\" meenutas Lauk. \"Midagi halba ka ei olnud, aga vo\u0303ib-olla tegin ise mingeid vigu. U\u0308ritasin head joont hoida, aga oli na\u0308ha, et ei vo\u0303etud asja va\u0308ga vastastikuselt. See tase, mis on Astanas, on ikka midagi ta\u0308iesti teisest klassist.\""}, {"text_idx": "#000009", "text": "Lauk u\u0308tles, et esimese profilepingu so\u0303lmimisel oli tal ambitsiooni ehk rohkemakski kui alla 23-aastastest ratturitest koosnev Groupama-FDJ kontinentaalmeeskond, kuid tegemist oli kaalutletud valikuga."}, {"text_idx": "#000010", "text": "Eestlase leping praeguse koduklubiga kehtib ta\u0308navuse hooaja lo\u0303puni. Alla 23-aastaste vanuseklassis saabki Lauk viimast aastat kaasa teha."}, {"text_idx": "#000012", "text": "Laugu so\u0303nul puutusid kaks meeskonda omavahel kokku u\u0308hes hooajaeelses laagris. \"Julgen arvata, et meil see eelarve on mingil ma\u0308a\u0308ral u\u0308ks, seda nii va\u0308ga ei eraldata ja saame ka mingit toetust World Touri tiimilt. Vahe on kindlasti palganumbrites ja rohkem ka organisatsiooniliselt. World Touri tiimil on personali ko\u0303vasti rohkem,\" ra\u0308a\u0308kis Lauk."}, {"text_idx": "#000013", "text": "Kontinentaalmeeskonna ratturite koosseisus Laugu sprinterivo\u0303imete peale mo\u0303istagi loodetakse, aga tippklubidest teada-tuntud rollijaotust tema so\u0303nul nii noores eas veel paika ei panda. \"Pa\u0308ris palju on n-o\u0308 vabu kaarte, ei ole niimoodi, et tiim ainult tru\u0308gib minu jaoks. Kui on raskemad, ma\u0308gisemad pa\u0308evad, u\u0308ritan teisi aidata ja ka eilne (pu\u0308hapa\u0308evane \u2013 toim) ei olnud pa\u0308ris nii, et ko\u0303ik u\u0308leja\u0308a\u0308nud viis meest to\u0308o\u0308tavad minu jaoks,\" selgitas Lauk. \"Lo\u0303pus kindlasti teatakse, et olen ko\u0303ige kiirema jalaga, aga igal vo\u0303iduso\u0303idul antakse ko\u0303ikidele vo\u0303imalusi. Kindlaid rolle kellelegi ei ma\u0308a\u0308rata nii noores eas. Vastavalt profiilile u\u0308ritatakse ko\u0303igile vo\u0303imalusi anda.\""}, {"text_idx": "#000014", "text": "Lo\u0303petuseks, tunamullust Tour of Estonia vo\u0303itu Lauk ta\u0308navu uuesti pu\u0308u\u0308dma ei tule, kuna samal ajal vajab abi koduklubi. Seega tuleb Eesti koondisel sprindifinis\u030cites loota teistele meestele."}, {"text_idx": "#000019", "text": "Ja\u0308rgmiseks hooajaks lepinguta olev Lauk ja\u0308i esimese profiaastaga rahule"}, {"text_idx": "#000020", "text": "Lauk teenis Prantsusmaal karja\u0308a\u0308ri esimese profivo\u0303idu"}, {"text_idx": "#000023", "text": "U\u0308lenurmel avati Lo\u0303una-Eesti rattaklubi uus treeningbaas"}, {"text_idx": "#000026", "text": "Lo\u0303iv teenis ebao\u0303nne kiuste olu\u0308mpiama\u0308ngude testvo\u0303istlusel 25. koha"}, {"text_idx": "#000030", "text": "Ma\u0308tik so\u0303itis end maanteeratturite EM-il esiku\u0308mnesse"}, {"text_idx": "#000034", "text": "Mihkels pa\u0308lvis EM-il grupiso\u0303idus neljanda koha"}, {"text_idx": "#000035", "text": "S\u030cveitsi rattata\u0308ht lo\u0303petas EM-i hirmua\u0308ratavas seisundis"}, {"text_idx": "#000036", "text": "Su\u0308damerikke to\u0303ttu liikluso\u0303nnetusse sattunud Belgia rattur lo\u0303petas karja\u0308a\u0308ri"}, {"text_idx": "#000039", "text": "Eestlased alustavad kolmapa\u0308eval jalgratta maanteeso\u0303idu EM-i"}, {"text_idx": "#000040", "text": "Ma\u0308tik pa\u0308lvis Belgias jooksikute grupist teise koha"}, {"text_idx": "#000046", "text": "Venemaa ja Valgevene suusatajate vo\u0303istluskeeld ja\u0308i pu\u0308sima"}]